
Európsky parlament,
–	so zreteľom na návrh Komisie pre Európsky parlament a Radu (COM(2025)0471),
–	so zreteľom na článok 294 ods. 2 a článok 207 ods. 2 Zmluvy o fungovaní Európskej únie, v súlade s ktorými Komisia predložila návrh Európskemu parlamentu (C10‑0193/2025),
–	so zreteľom na článok 294 ods. 3 Zmluvy o fungovaní Európskej únie,
–	so zreteľom na rozpočtové posúdenie Výborom pre rozpočet,
–	so zreteľom na predbežnú dohodu schválenú gestorským výborom podľa článku 75 ods. 4 rokovacieho poriadku, a na záväzok zástupcu Rady, vyjadrený v liste z 27. mája 2026, schváliť pozíciu Európskeho parlamentu v súlade s článkom 294 ods. 4 Zmluvy o fungovaní Európskej únie,
–	so zreteľom na články 60 a 58 rokovacieho poriadku,
–	so zreteľom na stanovisko Výboru pre poľnohospodárstvo a rozvoj vidieka,
–	so zreteľom na správu Výboru pre medzinárodný obchod (A10-0069/2026),
1.	prijíma nasledujúcu pozíciu v prvom čítaní[footnoteRef:2]; [2:  	Táto pozícia nahrádza pozmeňujúce návrhy prijaté 26. marca 2026 (Prijaté texty, P10_TA(2026)0096).] 

2.	schvaľuje spoločné vyhlásenie Európskeho parlamentu a Komisie, ktoré je uvedené v prílohe k tomuto uzneseniu a ktoré bude uverejnené v sérii C Úradného vestníka; Európskej únie;
3.	berie na vedomie vyhlásenie Komisie, ktoré je uvedené v prílohe k tomuto uzneseniu a ktoré bude uverejnené v sérii C Úradného vestníka Európskej únie;
4.	žiada Komisiu, aby mu vec znovu predložila, ak nahrádza, podstatne mení alebo má v úmysle podstatne zmeniť svoj návrh;
5.	poveruje svoju predsedníčku, aby postúpila túto pozíciu Rade, Komisii a národným parlamentom
P10_TC1-COD(2025)0261
Pozícia Európskeho parlamentu prijatá v prvom čítaní 16. júna 2026 na účely prijatia nariadenia Európskeho parlamentu a Rady (EÚ) 2026/... o úprave ciel na dovoz určitého tovaru s pôvodom v Spojených štátoch amerických a o otvorení colných kvót na dovoz určitého tovaru s pôvodom v Spojených štátoch amerických


(Keďže bola dosiahnutá dohoda medzi Európskym parlamentom a Radou, pozícia Európskeho parlamentu zodpovedá záverečnému legislatívnemu aktu, nariadeniu (EÚ) 2026/1455.)



PRÍLOHA K LEGISLATÍVNEMU UZNESENIU
Spoločné vyhlásenie Európskeho parlamentu a Komisie o ochrannom mechanizme podľa nariadenia (EÚ) 2026/1455 o úprave ciel na dovoz určitého tovaru s pôvodom v Spojených štátoch amerických a o otvorení colných kvót na dovoz určitého tovaru s pôvodom v Spojených štátoch amerických
Komisia uznáva význam, ktorý Európsky parlament prikladá dôkladnému sledovaniu vykonávania tohto nariadenia, pokiaľ ide o ochranný mechanizmus umožňujúci pozastavenie preferencií udelených Spojeným štátom. Na tento účel, ak by Európsky parlament odporučil, aby Komisia začala ochranné prešetrovanie, Komisia dôkladne posúdi, či okolnosti odôvodňujú začatie prešetrovania ex officio, a informuje Európsky parlament o výsledku svojho posúdenia.
Vyhlásenie Komisie k vykonávacím aktom podľa nariadenia (EÚ) 2026/1455 o úprave ciel na dovoz určitého tovaru s pôvodom v Spojených štátoch amerických a o otvorení colných kvót na dovoz určitého tovaru s pôvodom v Spojených štátoch amerických
Komisia bude pravidelne informovať Európsky parlament a v čo najväčšej miere zohľadní jeho názory pred tým, ako navrhne vykonávací akt podľa tohto nariadenia.

